b"\n_START_ARTICLE_\nClaire McCaskill\n_START_PARAGRAPH_\nClaire McCaskill (s. 24. hein\xc3\xa4kuuta 1953 Rolla, Missouri) on yhdysvaltalainen demokraattisen puolueen poliitikko. H\xc3\xa4n otti 3. tammikuuta 2007 aiemmin Jim Talentin t\xc3\xa4ytt\xc3\xa4m\xc3\xa4n paikan Yhdysvaltain senaatissa Missourin edustajana. McCaskill valittiin uudelleen vuonna 2012 ja h\xc3\xa4nen nykyiten virkakautensa p\xc3\xa4\xc3\xa4ttyy tammikuussa 2019. McCaskill ilmoitti loppuvuodesta 2016 asettuvansa ehdolle my\xc3\xb6s seuraavissa vaaleissa._NEWLINE_McCaskill syntyi Rollassa, Missourissa. H\xc3\xa4n opiskeli valtio-oppia Missourin yliopistossa ja valmistui juristiksi 1978._NEWLINE_McCaskill sai ensimm\xc3\xa4isen miehens\xc3\xa4 David Expositon kanssa kolme lasta. Pari erosi vuonna 1995, ja Exposito l\xc3\xb6ydettiin surmattuna Kansas Cityst\xc3\xa4 12. joulukuuta 2005. McCaskill el\xc3\xa4\xc3\xa4 t\xc3\xa4ll\xc3\xa4 hetkell\xc3\xa4 toisessa avioliitossaan saintlouis'laisen liikemies Joseph Shepardin kanssa."